แรงซื้อหุ้นใหญ่ ดัน SET ปิดบวก 1 จุด คาดพรุ่งนี้แกว่งแคบ ไร้ปัจจัยใหม่หนุน
SET ปิดบวก 1 จุด รับแรงซื้อหุ้นใหญ่ หลังตัวเลข GDP ไตรมาส 3/65 เป็นไปตามคาด และไร้ปัจจัยใหม่เข้ามาสนับสนุน ขณะที่แนวโน้มพรุ่งนี้คาดยังแกว่งในกรอบแคบต่อไป ให้แนวรับ 1,610 จุด และแนวต้าน 1,630 จุด
SET ปิดบวก 1 จุด รับแรงซื้อหุ้นใหญ่ หลังตัวเลข GDP ไตรมาส 3/65 เป็นไปตามคาด และไร้ปัจจัยใหม่เข้ามาสนับสนุน ขณะที่แนวโน้มพรุ่งนี้คาดยังแกว่งในกรอบแคบต่อไป ให้แนวรับ 1,610 จุด และแนวต้าน 1,630 จุด
21 พ.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยวันนี้เคลื่อนไหวในกรอบแคบๆ เนื่องจากยังไม่มีปัจจัยใหม่ๆ เข้ามาสนับสนุน หลังจากตลาดปรับตัวขึ้นมาตอบรับความกังวลเงินเฟ้อคลี่คลายลง และบริษัทจดทะเบียนไทยสิ้นสุดการประกาศผลประกอบการไตรมาส 3/65 ไปแล้ว แม้วันนี้จะได้ปัจจัยบวกจากตัวเลข GDP ไตรมาส 3/65 โตสูงถึง 4.5% แต่ก็เป็นไปตามคาดการณ์ จึงไม่ได้เซอร์ไพรส์ตลาดมากนัก ส่วนตลาดหุ้นอื่นในภูมิภาคเอเชียวันนี้ส่วนใหญ่เคลื่อนไหวอยู่ในแดนลบ ยกเว้นตลาดหุ้นญี่ปุ่น
ขณะที่แนวโน้มการลงทุนวันพรุ่งนี้ คาดว่าตลาดน่าจะยังเคลื่อนไหวในกรอบแคบๆ จากยังไม่เห็นปัจจัยใหม่ ให้แนวรับ 1,610 จุด และแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AAI มูลค่าการซื้อขาย 2,595.75 ล้านบาท ปิดที่ 8.15 บาท เพิ่มขึ้น 0.10 บาท
PTTEP มูลค่าการซื้อขาย 1,833.68 ล้านบาท ปิดที่ 186.50 บาท ลดลง 0.50 บาท
HANA มูลค่าการซื้อขาย 1,495.01 ล้านบาท ปิดที่ 49.75 บาท ลดลง 0.75 บาท
KBANK มูลค่าการซื้อขาย 1,427.32 ล้านบาท ปิดที่ 142.50 บาท ลดลง 0.50 บาท
AOT มูลค่าการซื้อขาย 1,426.92 ล้านบาท ปิดที่ 74.75 บาท เพิ่มขึ้น 0.75 บาท